Document ID: /roh_data/filtered/fineweb-2-filterrobots_roh.jsonl.gz/29949

Exteriur - Grezia vul contractar da nov davart ils daivets
Il minister da finanzas grec, Giannis Varoufakis, ha confermà che la Grezia vul contractar da nov davart ils daivets. Ils plans da refurma da la Grezia sajan aposta formulads nundeterminads per ch'ils pajais da l'euro approveschian quel, ha ditg Varoufakis en la televisiun greca.
Els veglian prolungar il program d'agid per pudair discutar cun ils partenaris da l'euro davart ina restructuraziun dals daivets, ha ditg Varoufakis. Gia approvà la prolungaziun han ils parlaments en la Germania, l'Ollanda e l'Estonia.